
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Skaitmeninės paslaugų platformos kūrimo ir diegimo paslaugos”atviro (tarptautinio) konkurso būdu (pirkimo Nr. 597760, toliau – Pirkimas), 2025-01-22 ir 2024-01-23 CVP IS priemonėmis gavo potencialių tiekėjų paklausimus. 
Paklausimai pateikti laikantis Pirkimo dokumentų Specialiųjų sąlygų 1 priedo „Terminai“ lentelės 3 eil. nustatyto termino „Prašymą paaiškinti, patikslinti pirkimo sąlygas tiekėjas turi pateikti ne vėliau kaip: 9 (devynios) dienos iki pasiūlymų pateikimo dienos.“, t. y. pateikti laiku.
CPO LT viešojo pirkimo komisija (toliau – Komisija), vadovaujantis Lietuvos Respublikos viešųjų pirkimų įstatymo 36 str. 5 d. ir Pirkimo dokumentų Bendrųjų sąlygų 5.2 p., teikia atsakymus į pateiktus paklausimus:

	1 Klausimas (klausimo tekstas netaisytas)

	Pirkimo dokumentų 3 Priedo. Pasiūlymo formos. Pasiūlymo A dalies formoje "Informacija apie siūlomą sprendimą" dalyje yra nurodyta, kad turi būti aprašomos siūlomo Skaitmeninio paslaugų platformos (toliau – SPP) sprendimo konceptualią architektūra ir jos elementus, pateikti informaciją apie „Paslaugų konstruktoriaus“ realizacija ir detales apie naudojamo (jeigu naudojama) dirbtinio intelekto (DI) sprendinį.
Prašome patikslinti, ar teisingai suprantame, kad, kokį dirbtinio intelekto (DI) sprendinio aprašymą pateiks Teikėjas, tokį DI sprendinį, t.y. DI sprendinio funkcionalumą turės realizuoti ir vykdant sutartį, nes Pirkimo dokumentų 2 priede. Techninėje specifikacijoje nėra jokių reikalavimų realizuojant SPP, naudoti DI sprendinį?


	1 Atsakymas

	Konceptualios architektūros aprašymas pasiūlymo formoje yra būtinas, nes jo paskirtis yra užtikrinti, kad siūlomos technologijos, produktai ir architektūriniai sprendimai neprieštarauja Techninės specifikacijos reikalavimams ir nusako technologines gaires siūlomo sprendimo apimčiai. Tokiu būdu, jeigu tiekėjas ketina siūlyti dirbtinio intelekto (DI) sprendinį, kaip SPP elementą, pasiūlyme turi būti pateiktas DI sprendinio konceptualios architektūros aprašymas.
Kadangi laimėjusio tiekėjo pasiūlymas tampa sutarties priedu ir sutarties dalimi, tas, kas aprašoma pasiūlyme yra formalus įsipareigojimas, kuris projekto įgyvendinimo metu gali būti detalizuojamas, tikslinamas ir realizuotas, neprieštaraujant pasiūlyme aprašytai architektūrai. 
Dirbtinio intelekto (DI) sprendinio realizacija nėra privaloma šio projekto apimtyje, todėl reikalavimų DI sprendimui nėra Techninėje specifikacijoje.  Tačiau, kadangi už DI sprendinio įtraukimą į pasiūlymo apimtį suteikiami papildomi ekonominio naudingumo vertinimo balai, DI sprendinio pasiūlymas ir jo konceptuali architektūra būtų formalūs įsipareigojimai. 
Jeigu tiekėjas pasiūlo realizuoti DI sprendinį, pasiūlymo formoje turi būti pateiktas konceptualios DI sprendinio architektūros aprašymas, atitinkantis Pirkimo dokumentų priede „Kokybės kriterijai ir vertinimas“ ekonominio naudingumo vertinimo kriterijų lentelės skyriaus „Dirbtinio intelekto priemonių taikymas el. paslaugų konstravime (I)“ reikalavimą Nr. 8:
„Tiekėjo pasiūlyme turi būti aiškiai ir neprieštaringai aprašyta siūlomas DI taikymo „Paslaugų konstruktoriaus“ architektūra, apimant:
a. Komponentus, kurie turi būti diegiami į SPP aplinkas,
b. LLM debesijos paslaugų tiekėją ir modelius,
c. Sąveiką tarp komponentų, įdiegtų į SPP aplinkas ir LLM debesijos paslaugomis,
d. Sąveiką su SPP „Paslaugų metaduomenų“ duomenų baze ir „Paslaugų konstruktoriumi“.


	2 Klausimas (klausimo tekstas netaisytas)

	2. Pirkimo dokumentų Ekonominio vertinimo kriterijuose nurodoma, kad vienas iš vertinimo kriterijų yra Dirbtinio intelekto sprendinio taikymas el. paslaugų konstravime.
Šis komponentas, atsižvelgiant į kokybės kriterijų vertinimo lentelę, sudaro didžausią svorį. t.y. skiriama daugiausią balų, ekonominiame vertinime, tačiau DI sprendinio realizavimo apimtis, funkciniai ir nefunkciniai reikalavimai, priėmimo kriterijai nėra niekaip aprašyti Techninėje specifikacijoje. Pagal pirkimo dokumentuose pateiktus reikalavimus, Teikėjas, pateikęs siūlomo DI sprendinio aprašymą ir pademonstravęs DI sprendinio prototipą, surinks daugiausiai balų, tačiau sutarties vykdymo metu nėra keliami jokie papildomi reikalavimai šio DI sprendinio prototipo išbaigtos versijos integravimui į SPP platformą.
Ar teisingai suprantame, kad Tiekėjas DI sprendinio prototipą turės integruoti tik tokia apimtimi, kokia ir buvo Tiekėjo pasiūlyta? Jei taip, tai: aprašytos pirkimo sąlygos yra subjektyvios ir neįvertina realių siūlomo DI sprendinio diegimo apimties, terminų bei kainos. Taip pat atkreipiame dėmesį, kad papildomų valandų naudojimas DI sprendinio išbaigtumui neužtikrina Perkančiosios organizacijos racionalaus lėšų panaudojimo bei objektyvumo ir skaidrumo pasirenkant Tiekėją.
Kaip būtų nustatoma tiekėjo pasiūlyto sprendimo integravimo apimtis, jei perkančioji organizacija suteiktų mažiau, nei lentelėje nurodytą kokybinį balą už DI sprendinio tinkamumą?
Jei ne, prašome tikslinti DI priemonių taikymui el. paslaugų konstravime keliamus reikalavimus, nustatant: reikalavimus, keliamus prototipui apimtis, kuria demonstruojamas/ siūlomas prototipas turės būti realizuotas galutiniame DI sprendinio diegimui SPP platformoje papildant Techninę specifikaciją funkciniais ir nefunkciniais reikalavimais, DI diegimui ir apmokymui, priėmimo kriterijams ir kt. būtinais reikalavimais; Pažymėtina, jog vertinami kriterijai turi būti susiję su perkamu objektu, jie turi užtikrinti tiekėjų konkurenciją, būti efektyviai patikrinami ir jais perkančiajai organizacijai negali būti suteikiama neribota pasirinkimo laisvė. (https://klausk.vpt.lt/hc/lt/articles/360016398880-55-straipsnis-Pasiūlymų-vertinimas-ir-palyginimas)


	2 Atsakymas

	DI sprendinys nėra privaloma projekto apimtis, todėl reikalavimų DI sprendiniui nėra Techninėje specifikacijoje, kurios reikalavimai turi būti įgyvendinti pilna apimtimi.  
Reikalavimai DI sprendiniui aprašyti ekonominio naudingumo vertinimo kriterijų lentelėje skyriuje „Dirbtinio intelekto priemonių taikymas el. paslaugų konstravime (I)“ (toliau - DIR):
DIR apima: 
· funkcinius reikalavimus DI sprendiniui: 1.a - 1.c, 3, 4, 5;
· nefunkcinius reikalavimus DI sprendiniui: 2, 6, 7;
· reikalavimą DI sprendinio konceptualios architektūros aprašymui pasiūlymo formoje: 8.
Pateikti reikalavimai DI sprendiniui remiasi taikymo scenarijais (1.a-1.c) ir bendrų generatyvinio dirbtinio intelekto didelių kalbos modelių (angl. Large Language Models, LLM) taikymo principais.
DI sprendinio realizacija  yra tiesiogiai susijusi su Techninės specifikacijos reikalavimais el. paslaugų modelio aprašymo kalbai ir Paslaugų konstruktoriui, kurių realizaciją turi parinkti ir pasiūlyti pats tiekėjas bei pagal siūlomą sprendimą įsivertinti kaštus.  Todėl šiame etape reikalavimai DI sprendiniui negali būti detalizuojami iš Perkančiosios organizacijos pusės labiau, nei aprašyta DIR.  Detalūs reikalavimai DI sprendiniui turi būti tikslinami sutarties vykdymo eigoje, atsižvelgiant į laimėjusio pasiūlymo el. paslaugų modelio aprašymo kalbą, architektūrą ir kitus aspektus.
Projekto eigoje tiekėjas turės įgyvendinti DI sprendinį tokia apimtimi, kokia bus pasiūlyta paties tiekėjo. Remiantis DIR ir Ekonominio naudingumo balų skyrimo taisyklėmis galimi tiekėjo DI sprendinio pasiūlymo apimties ir ekonominio naudingumo vertinimo parametro “I” balų variantai:
· 0 balų: tiekėjas neįsipareigoja realizuoti DI sprendinio,
· 5 balai: tiekėjas įsipareigoja realizuoti  DIR reikalavimus 2-7 ir vieną iš reikalavimų 1.a, 1.b, 1.c, DI sprendinio veikimo funkcionalumas ir gaminami rezultatai (DSL aprašai) turi būti integruojami į “Paslaugų konstruktorių” ir/arba perkeliami bei suderinami su “Paslaugų konstruktoriumi” galutinio paslaugos modelio tvarkymui,
· 10 balų: tiekėjas įsipareigoja realizuoti  DIR reikalavimus 2-7 ir du iš reikalavimų 1.a, 1.b, 1.c, , DI sprendinio veikimo funkcionalumas ir gaminami rezultatai (DSL aprašai) turi būti integruojami į “Paslaugų konstruktorių” ir/arba perkeliami bei suderinami su “Paslaugų konstruktoriumi” galutinio paslaugos modelio tvarkymui,
· 20 balų: tiekėjas įsipareigoja realizuoti  DIR reikalavimus 2-7 ir visus reikalavimus 1.a, 1.b, 1.c, , DI sprendinio veikimo funkcionalumas ir gaminami rezultatai (DSL aprašai) turi būti integruojami į “Paslaugų konstruktorių” ir/arba perkeliami bei suderinami su “Paslaugų konstruktoriumi” galutinio paslaugos modelio tvarkymui,
· 40 balų: tiekėjas įsipareigoja realizuoti  DIR reikalavimus 2-7 ir visus reikalavimus 1.a, 1.b, 1.c, , DI sprendinio veikimo funkcionalumas ir gaminami rezultatai (DSL aprašai) turi būti integruojami į “Paslaugų konstruktorių” ir/arba perkeliami bei suderinami su “Paslaugų konstruktoriumi” galutinio paslaugos modelio tvarkymui. Papildomai prie įsipareigojimo tiekėjas demonstruoja DI prototipo veikimą, formuojant DSL aprašą, dalinai atitinkantį ekonominio naudingumo vertinimo lentelės skyriaus „Sutarties įgyvendinimo numatytu laiku rizikos mažinimas, taikant demonstracinę versiją / prototipą (R)" demonstravimo užduoties sudėtingumą (žr. iliustruojančio pavyzdžio aprašymą). Patiksliname būtinas sąlygas ir scenarijų sėkmingam DI prototipo demonstravimui:
· DI prototipo demonstravimas galimas tik jeigu tiekėjas sėkmingai pademonstravo el. paslaugos modelio aprašymo kalbos ir vykdymo terpės prototipą (toliau - Demo1),
· DI pokalbių robotui pateikiamas Demo1 rezultate sukurtas DSL aprašas,
· DI pokalbių robotas bendros kalbos frazėmis prašomas pakeisti duomenų modelį, pridedant 2 atributus ir pašalinant 1 atributą,
· DI pokalbių robotas bendros kalbos frazėmis prašomas pakeisti duomenų modelių atributų išdėstymą el. formose,
· DI pokalbių robotas bendros kalbos frazėmis prašomas pakeisti el. formų pateikimo tvarką darbo eigos metu, 2 formos keičiamos vietomis,
· DI pokalbių robotas generuoja galutinį DSL aprašą,
· Gautas DSL aprašas demonstruojamas Demo1 prototipo priemonėmis, duomenų modelio atributai, atributų išdėstymas el. formose ir el. formų eiliškumas atitinka DI pokalbių robotui duotas instrukcijas.

Tiekėjų pasiūlymų vertinimas griežtai paremtas objektyviais kriterijais - tiekėjo įsipareigojimai (arba jų nebuvimas) dėl DI sprendinio realizavimo projekto apimtyje ir aukščiau aprašytu DI prototipo demonstravimo scenarijaus įvykdymu (arba ne), pagal kuriuos skiriami vienareikšmiai įvardinti ekonominio naudingumo balai. 
Tarpiniai balai, pavyzdžiui, 8, 17, 28 ar 34, nebus skiriami.  


	3 Klausimas (klausimo tekstas netaisytas)

	Prašome patikslinti, ar teisingai suprantame, kad jei Teikėjas nepasiųlys naudoti DI sprendinį realizuojant SPP funkcionalumus, jo pasiūlymas nebus atmestas, tik nebus skiriami ekonominio naudingumo vertinimo balai už Antrą kriterijų (P2) - Dirbtinio intelekto priemonių taikymas el. paslaugų konstravime?

	3 Atsakymas

	Taip, suprantate teisingai. Tiekėjas gali nepasiūlyti DI sprendinio, apsiribojant tik privaloma SPP apimtimi, aprašyta Techninėje specifikacijoje. 


	4 Klausimas (klausimo tekstas netaisytas)

	Dokumentas –  Kokybės kriterijai ir vertinimas  ir SKAITMENINIŲ PASLAUGŲ PLATFORMOS PROTOTIPO DEMONSTRAVIMO PROCEDŪRA
Kaip bus užtikrintas demonstravimo proceso skaidrumas ir objektyvumas, ypač vertinant ekspertų klausimus ir tiekėjų atsakymus?


	4 Atsakymas

	Demonstravimo proceso skaidrumo užtikrinimo priemonės:
· Vadovaujantis Skaitmeninių paslaugų platformos prototipo demonstravimo procedūros aprašymo (toliau – Demonstravimo procedūros aprašymas) 9 p. demonstravimą stebės (įskaitant Perkančiosios organizacijos viešųjų pirkimų komisijos narius) ir vertins Perkančiosios organizacijos paskirti ekspertai, kur kiekvienas narys ir ekspertas VPĮ nustatyta tvarka bus pasirašę konfidencialumo pasižadėjimą ir nešališkumo deklaraciją;
· Vadovaujantis Demonstravimo procedūros aprašymo 11 p. ir laikantis lygiateisiškumo principų visiems demonstravimą vykdantiems tiekėjams bus pateikiama ta pati demonstravimo užduotis, o demonstravime galės dalyvauti tik konkretaus tiekėjo nurodyti atsakingi asmenys ir komisijos nariai;
· Vadovaujantis Demonstravimo procedūros aprašymo 1 ir 4 p. paaiškiname, kad kiekvieno tiekėjo demonstravimas bus vykdomas atskirai nuotoliniu vaizdo konferencijos būdu ir  gali būti daromas Tiekėjo siūlomos programinės įrangos atitikties demonstracijos garso ir vaizdo įrašas, išlaikant vienodą įrašų atlikimą, visų Tiekėjų atžvilgiu. Tiekėjo siūlomos programinės įrangos demonstracijos metu užfiksuotas įrašas bus saugomas Perkančiosios organizacijos. Įrašas (-ai) yra laikomas (-i) konfidencialia Pirkimo informacija;
· Už atitinkamos prototipo veikimo apimties demonstravimą suteikiami konkrečiai įvardinti Pirkimo dokumentų priede „Kokybės kriterijai ir vertinimas„ balai (0, 5, 15, 20). Tarpiniai balai, pavyzdžiui, 11 ar 28 nebus suteikiami.

Demonstravimo objektyvumo užtikrinimo priemonės:
· Balai už demonstravimą suteikiami pagal vienareikšmiai aprašytas ekonominio naudingumo balų skyrimo taisykles, nurodytas Pirkimo dokumentų priede „Kokybės kriterijai ir vertinimas„;
· Visos Pirkimo dokumentų priede „Kokybės kriterijai ir vertinimas„ išvardintos prototipo ir demonstravimo eigos savybės nustatomos vienareikšmiai ir objektyvumas užtikrinamas Perkančiosios organizacijos paskirtų ekspertų ir CPO LT komisijos sudėtimi;
· Pirkimo dokumentų priede „Kokybės kriterijai ir vertinimas“ ekonominio naudingumo balų skyrimo taisyklėse neapibrėžtos demonstruojamo prototipo charakteristikos nebus vertinamos balais;
· Ekspertų klausimai ir tiekėjų atsakymai, tiesiogiai nesusiję su Pirkimo dokumentų priede „Kokybės kriterijai ir vertinimas“ nurodytose ir ekonominio naudingumo balų skyrimo taisyklėse aprašytomis prototipo savybėmis, nebus vertinami balais.


	5 Klausimas (klausimo tekstas netaisytas)

	Dokumentas –  Kokybės kriterijai ir vertinimas ir SKAITMENINIŲ PASLAUGŲ PLATFORMOS PROTOTIPO DEMONSTRAVIMO PROCEDŪRA
1. Ar yra galimybė pakeisti demonstravimo laiką, jei tiekėjas susiduria su techninėmis problemomis, kurios negali būti išspręstos per nustatytą laiką?


	5 Atsakymas

	Siūlomas var.:
Atsakydami paaiškiname, kad Tiekėjas turi užtikrinti prototipo parengtį demonstravimui pasiūlymo pateikimo momentui.
Demonstravimo laikas suderinamas su tiekėju ir tiekėjas turi užtikrinti technologinę parengtį ir ryšio priemones, tinkamas dalyvauti vaizdo konferencijoje sutartu laiku. 
Esant techninėms problemoms vadovaujamasi Demonstravimo procedūros aprašymo 13 p.
Vadovaujantis Demonstravimo procedūros aprašymo 5 p. demonstravimo procedūra gali būti perkelta tik dėl Demonstravimo procedūrų metu sutrikus interneto ryšiui tiek iš Tiekėjo pusės, tiek iš Perkančiosios organizacijos pusės.  
Taip pat pažymime, kad vadovaujantis Demonstravimo procedūros aprašymo 3 p. Jei nustatytu laiku Tiekėjo atstovas negali dalyvauti demonstravimo procedūroje dėl pagrįstų priežasčių, jis privalo nedelsiant, bet ne vėliau kaip likus 1 (vienai) darbo dienai iki demonstravimo pradžios, CVP IS susirašinėjimo priemonėmis pranešti apie tai Perkančiajai organizacijai, kad būtų galima suderinti kitą demonstravimo laiką.

	6 Klausimas (klausimo tekstas netaisytas)

	Dokumentas –  Kokybės kriterijai ir vertinimas ir SKAITMENINIŲ PASLAUGŲ PLATFORMOS PROTOTIPO DEMONSTRAVIMO PROCEDŪRA
2. Ar yra numatyta galimybė tiekėjui pateikti demonstracijos įrašą, jei tiesioginis demonstravimas dėl techninių kliūčių nepavyksta?
3. 

	6 Atsakymas

	Vadovaujantis Demonstravimo procedūros aprašymo 8 p. nustatytu reikalavimu paaiškiname, kad demonstracijos įrašas negali būti teikiamas. 

	7 Klausimas (klausimo tekstas netaisytas)

	Dokumentas –  Kokybės kriterijai ir vertinimas ir SKAITMENINIŲ PASLAUGŲ PLATFORMOS PROTOTIPO DEMONSTRAVIMO PROCEDŪRA
Kaip perkančioji organizacija užtikrins, kad ekspertinio vertinimo metu ekspertai nežinotų, kieno pasiūlymą vertina , siekiant išvengti šališkumo ir užtikrinti objektyvumą?


	7 Atsakymas

	Objektyvumo užtikrinimo priemonės aprašytos atsakyme į klausimą Nr. 4.


	8 Klausimas (klausimo tekstas netaisytas)

	Dokumentas - Techninė_specifikacija_-_SPP_CORE_v4, 19 psl.
„f. Pranešimų apie paslaugų užsakymo įvykius siuntimas – SPP turi publikuoti pranešimus apie paslaugų užsakymų apdorojimo įvykius ir būsenų keitimą per SPK integracinę sąsają tolesniam siuntimui el. paštu ar mobilios programėlės pranešimų pavidalu. SPP ir SPK integracinės sąsajos turi būti suprojektuotos ir suderintos projekto eigoje.“
21 psl.
„a. Institucijos paskyros tvarkymas – Autentifikuoti ir autorizuoti Paslaugos tiekėjai turi turėti galimybę tvarkyti Institucijos paskyros bendrinę informaciją bei tvarkyti kitų Institucijos naudotojų tapatybės nustatymo parametrus. Reikalavimai šiam funkcionalumui turi būti patikslinti SPP įgyvendinimo eigoje.“
Klausimas: Kaip bus sprendžiamas klausimas, jei informacija gaunama per vėlai - tik projekto pabaigoje ir funkcionalumą reikės įgyvendinti per neįmanomai trumpą laiką?


	8 Atsakymas

	“Komunikacijos variklio” funkcionalumas, integruotas su SPK, numatytas 4 inkremento apimtyje (8 mėn. po sutarties pasirašymo). SPK projektas jau vykdomas ir rizika neturėti ir/ar nesuderinti reikiamų sąsajų SPK ir SPP integracijai laiku yra minimali. Rizikos minimizavimui ir suvaldymui Perkančioji organizacija (VSSA) turi tuos pačius VSSA ekspertus, kurie tiesiogiai dalyvauja SPK ir dalyvaus SPP projektuose.
Institucijos paskyros tvarkymas yra SPP projekto apimtis, nereikalaujanti integracijos su išorinėmis sistemomis.


	9 Klausimas (klausimo tekstas netaisytas)

	Dokumentas - Techninė_specifikacija_-_SPP_CORE_v4, 21 psl.
„e. Paslaugų programavimas - Paslaugos tiekėjai ar jų IT paslaugų tiekėjai turi turėti galimybę programuoti Specializuotus kompleksinių paslaugų modulius, taikant standartines programavimo priemones ir išeities kodo bei versijų valdymo platformą (GIT). Prieigai prie SPP GIT turi būti kuriamos ir naudojamos specializuotos paskyros, kurios administruojamos už SPP ribų.“
Klausimas: Ne iki galo aiškus paaiškinimas. Ar galima gauti kokį paprastą pavyzdį tokio modulio? Iš techninės pusės - kaip tas modulis integruosis į sistemą ir kuriamas formas? Iš praktinės pusės – koks tai galėtų būti gyvenimiškas pavyzdys?
Klausimo paaiškinimas: Galimos kelios šio poreikio interpretacijos, kaip pvz. sukurtų kompleksinių paslaugų modulių (add-ons) sąrašo publikavimas, kuriuos būtų galima įtraukti į formas. Bet tada nėra aišku, kas tikrins trečiųjų šalių sukurtų add-ons patikimumą, kodo kokybę, saugumą ir t.t. Tad be tikslesnio matymo sunku suprasti darbų apimtis.


	9 Atsakymas

	Tuo atveju, jeigu SPP el. paslaugos modeliavimo priemonės ir varikliai negali aprašyti specializuoto skaičiavimo algoritmo ar integracijos su netipine informacine sistema ar duomenų baze DSL priemonėmis, turi būti galimybė suprogramuoti specializuotą įskiepį (angl. add on), kuris registruojamas SPP, konfigūruojamas paslaugos DSL, kaip darbų eigos žingsnis. SPP darbų eigų variklių atžvilgiu, tai standartizuota išorinė “juoda dėžė” su standartizuota programine sąsaja (API), kuriai perduodama ir per kurią grąžinama ta pati duomenų struktūra - paslaugos duomenų modelis. 
Situacijos pavyzdys, reikia skubiai sukurti el. paslaugą gyventojų deklaracijų apie nenumatytos krizės įvykį surinkimą, tačiau informacinės sistemos tokių krizinių situacijų valdymui dar nėra arba ji nėra / negali būti integruota į SPP API vartus. Tokiu būdu SPP tenka atlikti daugiau specializuotos teikiamų deklaracijų duomenų kontrolės nei įprastu atveju, kuomet tą kontrolę vykdo išvystyta institucijos informacinė sistema. 
Trečiųjų šalių sukurtų įskiepių kodo, kokybės ir saugumo kontrolę vykdys VSSA SPP administratoriai.


	10 Klausimas (klausimo tekstas netaisytas)

	Dokumentas - Techninė_specifikacija_-_SPP_CORE_v4, 39 psl.
“11. Tiekėjui pažeidžiant Programinės įrangos veikimo atstatymo trukmės reikalavimus gali būti taikomos baudos, kurios išskaičiuojamos iš mėnesinio abonementinio mokesčio.”
Klausimas: Prašome patikslinti koks abonentinis mokestis čia turimas galvoje. Ar garantiniam laikotarpiui bus paskirtas kitas biudžetas su mėnesiniu mokesčiu?
Klausimo paaiškinimas: Niekur kitus dokumentuose abonentinis mokestis nėra minimas, tad nėra aišku kaip įsivertinti garantinio laikotarpio kainą.


	10 Atsakymas

	Informuojame, kad tai yra Techninės specifikacijos redagavimo klaida. TS 11 p. reikalavimas  išdėstomas taip:
„11. Tiekėjui pažeidžiant Programinės įrangos veikimo atstatymo trukmės reikalavimus gali būti taikomos baudos Sutartyje numatyta tvarka.”


	11  Klausimas (klausimo tekstas netaisytas)

	Dokumentas – 7 priedas. Kokybes kriterijai ir jų vertinimas 5 psl. 3.1.a dalis
„Naujo el. paslaugos modelio prototipo sukūrimas pagal pateiktą paslaugos prašymo popierinės formos vaizdą ar standartinio formato dokumentą.“
Klausimas: Prašome patikslinti ką turite galvoje minėdami „popierinės formos vaizdą“. Ar tai yra nuotrauka/paveikslėlis su ranka supiešta forma ant lapo, ar tai yra Word formato dokumentas? Taip pat prašome patikslinti ką turite galvoje „standartinio formato dokumentą“. Ar tai toks dokumentas kaip pateikta ‚Priede modernizuojamų VIISP paslaugų aprašymuose‘, kaip pvz. ‚gvd_lietuvoje paslaugos specifikacija.docx ‘?
Klausimo paaiškinimas: Terminas „Prašymo popierinės formos vaizdas“ gali būti skirtingai interpretuojamas.


	11 Atsakymas

	Terminas “popierinės formos vaizdas” turi būti suprantamas, kaip popierinio dokumento lapo, skirto pildymui ranka tušinuko pagalba, fotonuotrauka arba skenuotas vaizdas, t.y. grafinio formato failas.
Terminas “standartinio formato dokumentas” turi būti suprantamas, kaip kompiuterio pagalba pildomo dokumento šablono PDF ir/ar Microsoft Office (arba lygiaverčių) formato failas.

